கிருஷ்ணனது சிந்தனையே வேறாக இருந்தது. இவர்களிருவரும்தான் எனது தாய்-தந்தையரா? இவ்வுலகில் உள்ள ஆன்றோர் அனைவருமே எனக்கு தாய்-தந்தையர். என்னைவிட வயதில் சிறிய அனைவருமே எனது சகோதர-சகோதரிகள். இதுவே கண்ணனது எண்ணமாக இருந்தது. அவன் உலகோடு ஒன்றி அளவளாவி வந்தான். அவனது அன்பு எல்லையற்றது. உபநிஷதங்களில் வரும் பிரபல வரியான "பூர்ணமதஹ் பூர்ணமிதம்..." என்பது போல எல்லையற்ற அன்பு நிறைந்ததே அவனது வாழ்க்கை.